AlmaznayaGroza/cyrillic-language-classification huggingface dataset:
Рубаят

Рубаят(төрттік), рубан, төрттаған - Шығыс және Орта Азия поэзиясында кең таралған лирикалық өлең түрі. Әсіресе, араб, парсы жөне түркі халыктарының ауыз әдебиетінде мол ұшырасады. Рубаят төрт жолдан тұрады. Кей ретте ұйқасатын ор жолдан кейін белгілі бір сөз қайталанып отырады (редиор). Рубаят философиясы мазмүнға құрылып, аяқталған бір ойды білдіреді. Рубаятты парсы-тәжік әдебиетінде 9-10 ғ-да Ханзале, Рудаки, т.б. акындар қолдана бастады. Ал Омар Хөйям Рубаятты өлеңнің негізгі түріне айналдырып, оның тамаша үлгілерін жасады. Руми, Хафиз, Жәми, Хакани, Бедил сияқты сөз шеберлері Рубаятты одан орі дамытты. Түркі жазба әдебиетінде Рубаят Ж.Баласағүнидың "Құтадғу білік" дастанында (11 ғ.) ұшырасады. Рубаят үлгісін дамытуға Қожа Ахмет Ясауи да өзіндік үлесін қосқан. Шығыстық көптеген ақындар Рубаяттарын Сыр мен Қаратау өңірлерінің ақын-жыраулары (моделіқожа, Майлы-қожа, т.б.) жатка білген. Олардың шырайлы философиясы ойларынан, кемел пікірлерінен рухани нәр алған.

Source: original
Жаңылжан Қасымқызы Жүнісова

Жаңылжан Қасымқызы Жүнісова (12.8.1951 ж.т., Солтүстік Қазақстан облысы Петропавл қаласы) - саясаттану ғылымдарының докторы (1996). ҚазМУ-ды (1974, қазіргі ҚазҰУ), Мәскеу мемлекеттік университетінің аспирантурасын (1981) бітірген. Петропавл педагогика инстиьтутында аға оқытушы, доцент (1974-76 және 1981-88), Алматы жоғары партия мектебінде, Қазақстан менеджмент, экономика және жоспарлау институтында доцент (1988-92) болды. 1992 жылдан ҚР ҰҒА Шығыстану ин-тында бөлім меңгерушісі қызметін атқарған.

Source: original
Агроклиматтық қорлар

Адам баласы және өсімдік пен жануарлар тіршілігі үшін жарық, жылу, ауа және т.б. кажет екені бұрыннан белгілі. Адам баласы климат қорларының маңызды емдеу факторлары ретінде пайдалануына болады. Медициналық және курорттық климатология ғалымдары бірқатар климат элементтерін (күн радиациясы, температура, ылғалдылық, жел және т.б.) кешендік сипаттаумен шұғылданады. Мысалы, «комфорт зонасы», яғни аталған климат элементтерінің үйлесімі адамның көңіл күйіне жайлы әсер етеді. Қазақстанның көп жерінде климат адамдардың денсаулығына тиімді. Медицина ғалымдарының зерттеулеріне қарағанда шөлді өңірлер мен тау тұрғындарының қан қысымы, әдеттегі жағдайға қарағанда, калыпты, гипертония ауруы сирек кездеседі. Қарағайлы ормандарда, өзен мен көл жағаларында, тау аңғарларында климаттық санаторийлер аз емес. Агроклиматтық қорларды сипаттайтын Қазақстан аймақтарының агроклиматтық анықтамалары шығарылады. Онда жылу мен ылғал қоры, ауыл шаруашылық дақылдарының даму сатылары, үсікке шалдығу ықтималдығы, күздік дақылдардың қысқы жайы, т.б. мәліметтер беріледі. Қазақстан аумағында жылу барлық ауыл шаруашылық дақылдарының пісіп-жетілуіне тікелей байланысты. Орташа тәуліктік температура 10°С-тан жоғары температураның жиынтығы едәуір ауытқиды: солтүстікте 2000°-2100°, ал оңтүстікте 4300°-4600°-қа дейін жетеді. Республиканың солтүстік бөлігінде орташа тәуліктік температура 10°С-тан жоғары болатын жерде өсіп-өну кезеңі 130-135 күнге созылады. Мұнда агроклиматтық корлар жаздық бидай, зығыр, көкөніс және бау-бақша өсіру үшін қолайлы деген сөз. Қазақстанның орталық бөлігінің климаты едәуір құрғақ. Жылу қорлары 2400°-2800°. Орташа температура 10°С-тан жоғары болатын кезең 150-160 күн. Мұнда дәнді дақылдар, күнбағыс, қарақұмық және картоп өсіруге болады. Республиканың оңтүстігінде өсіп-өну кезеңінің ұзақтығы 180 күннен астам. Күннің жылуы мен сәулесінің молдығы күріш, мақта, темекі, жүзім, қант қызылшасы және т.б. жылу сүйгіш дақылдарды өсіруге мүмкіндік береді. Күн сәулесінің түсу ұзақтығы және радиацияның қарқынды түсуі жаз кезінде күн қуатын техникалық мақсатта молынан пайдалануға мүмкіндік береді. Шөлді аймақтарда гелиоэнергетикалық станса жоспарлануда. Қазақстанның оңтүстігінің едәуір бөлігінде қар жамылғысының жұқа болуынан, қыс айларында мал жайылым шөбін қар астынан өндіре алады. Бірақ климаттық жағдайлар барлық уакытта қолайлы емес. Жылылықтар мен аяздардың алма-кезек кайталануы, кенет жауған қарлар, күшті желдер қысқы жайылым жерлерінде қосымша жер қорларын дайындауға мәжбүр етеді.

Source: original
Люби-Яха

Люби-Яха - Ресейдегі өзен. Ямало-Ненецк АО, Ненецк АО, Коми Республикасы жер аумақтарынан ағып өтеді. Өзен сағасы Байдарата кірмесі орналасқан. Өзен ұзындығы 43 км-ді құрайды. == Су реестрінің мәліметтері == Ресей мемлекеттік су тізілімінің мәліметі бойынша Төменгі Обь су алабы өңіріне жатады, өзеннің сушаруашылық бөлігі - Кара теңізі су алабының өзендері Үлкен Ою өзен су алабының батыс шекарасынан Скуратов мүйісіне дейін. Өзен саласы - Саласы болмайды, өзен алабы - Печора мен Обь өзендері аралықтарындағы Кара теңізі су алабының өзендері. Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша: Мемлекеттік су реестріндегі су объектісінің коды - 15010000112115300035661 Гидрологиялық тұрғыдан зерттелу (ГЗ) коды - 115303566 Су алабының коды - 15.01.00.001 ГЗ томының нөмірі - 15 ГЗ бойынша шығарылуы - 3 == Сыртқы сілтемелер == Ресей Федерациясы Табиғи ресурстар және экология министрлігі Мұрағатталған 26 мамырдың 2015 жылы.

Source: original
Демографиялық саясат

Демографиялық саясат - [ көне грекше: demos - халық, көне грекше: graphio - жазу] - елдегі және аймақтағы халық санын реттеуге бағытталған мемлекеттің ішкі саясатының бір саласы. Халық саны - кез келген елдің дамуының аса маңызды факторы. Сондықтан мемлекет бұл саладағы мәселелерге көз жұмып, елемей қоя алмайды. Ол әлде халық санының өсуіне жағдай тудырады немесе оны қандай да бір жолдармен шектейді, әлде бұл мәселеге нақтылы араласпай, оның табиғи жолмен реттелуін бақылайды. Нақтылы негізделген Демографиялық саясат жүргізу үшін, әдетте, жүйелі түрде халық санағы жүргізіліп отырады. Демографиялық саясат шеңберінде халық құрамы мен құрылымы, өсуі мен өлімі, оның жұмысбастылығы, көші-қон мәселелері шешіледі. Белсенді Демографиялық саясат жүргізу дамыған және дамушы елдерге бірдей өзекті әрі маңызды болып табылады. Көптеген дамушы, әсіресе, халық саны көп елдерде қазіргі адамдардың өмір сүру деңгейі одан әрі құлдырап кетпеуі үшін адамның табиғи өсімін шектеуі, ал, дамыған елдерде керісінше, бала тууға ынталандыру шаралары жүзеге асырылады. === Демографиялық саясат әртүрлі кешенді шараларды қолданады: === экономикалық (ақысы төленетін демалыс және бала туған кезден әртүрлі жәрдемақылар, баланың санына, жасына, отбасы жағдайына қарамай жәрдемақылар тағайындау; қарыздар, несиелер, салықтық және тұрмыс, үй жеңілдіктерін беру және т.б.); әкімшілік-құқықтық (заңнамалық актілер, реттелетін некелер, ажырасу, отбасындағы балалардың жағдайы, алименттік төлем міндеттері, ана мен бала денсаулығын сақтау, жасанды түсік және бала көтеруден сақтану құралдарын қолдану, жұмысқа жарамсыздарды әлеуметтік қамтамасыз ету, жұмысбастылық жағдайлары, жұмыс істейтін әйел-аналардың еңбек тәртібі, ішкі және сыртқы көші-қон және т.б.); қоғамдағы нақтылы демографиялық климатты қалыптастыруға, демографиялық мінез-құлықтың қоғамдық пікірді, ережелерді, стандарттарды қалыптастыруға бағытталған тәрбиелік және насихаттық шаралары. == Тағы қараңыз == Демография Демографиялық қауіпсіздік Демократиялық мемлекет

Source: original
Сәкен Әбдіғаппарұлы Сыбанбай

Сәкен Сыбанбай (16 ақпан 1972 жыл, Мақтарал ауданы, Шымкент облысы, Қазақ КСР, КСРО) - қазақ журналисі, жазушысы, аудармашысы. Футбол тақырыбында кітап жазған Сейдахмет Бердіқұлов пен Несіп Жүнісбаевтан кейінгі қазақ прозасы тарихындағы үшінші қаламгер. == Өмірбаяны == 1989-1994 жылдары қазіргі Әбу Нәсір әл-Фараби атындағы Қазақ Ұлттық Университетінің журналистика факультетінде білім алды. Еңбек жолын 1992 жылы республикалық «Ғажайып Үндістан» газетінен бастады. 1993-1995 жылдары «Ақ желкен» журналында, 1995-1997 жылдар аралығында «Ана тілі» газетінде жұмыс істеді. 1997 жылдан 2004 жылдың соңына дейін «Жас Алаш» газетінде тілші, спорт бөлімінің меңгерушісі, руханият бөлімінің меңгерушісі, сосын редакция меңгерушісі болып қызмет атқарды. 2005-2009 жылдар аралығында «Жас қазақ» газеті бас редакторының бірінші орынбасары болып еңбек етті. 2009-2011 жылдар аралығында «Жұлдыздар отбасы» журналы бас редакторының орынбасары қызметін атқарды. 2011 жылдан 2017 жылға дейін «Алматы ақшамы» газетінде жұмыс істеді. 2017-2020 жылдар аралығында «Ұлттық аударма бюросы» қоғамдық қорында әдеби редактор болып, «Қазақ тіліндегі гуманитарлық білім. 100 жаңа оқулық» жобасына қатысты. 2020 жылдың маусым айынан республикалық «Парасат» (бұрынғы «Мәдениет және тұрмыс») журналының бас редакторы. == Шығармашылығы == «Ділдің дерті» (2012 жылы шықты), «Ғаламтордағы махаббат» (2021) кітаптарының авторы. «Мұңлық», «Бақытты адам», «Үміт үйі», «Ғаламтордағы махаббат», «Бір шәугім шай» секілді танымал шығармалары оқырман қауымға жақсы таныс. Әңгімелері түрік, өзбек, қырғыз тілдеріне аударылған. Бірнеше ән мәтіндерінің авторы. Сондай-ақ футболдан әлем чемпионаттарының тарихын баяндайтын «Ала доптың аламаны» (2015) атты кітабы жарық көрген. == Марапаттары == «Алтын қалам» тәуелсіз әдеби байқауының «Жылдың үздік прозасы» аталымының жеңімпазы (2014 жыл). «Рахымжан Отарбаевтың мәдени қоры» ұйымдастырған еркін тақырыптағы әңгімелер байқауының жүлдегері (2017). «Ауылым - алтын тұғырым» әдеби байқауының жүлдегері (2017). ҚР «Ақпарат саласының үздігі». «Жалын» журналы тағайындайтын Ғ.Мүсірепов атындағы сыйлықтың лауреаты. == Сілтемелер == Фейсбуктегі профилі Шығармаларын оқу

Source: original
Градил

Градил (порт. Gradil) - Португалиядағы аудан (фрегезия), Лиссабон округінің құрамына кіреді. Мафра муниципалитетінің құрамдас бөлігі болып табылады. Үлкен Лиссабон ірі қалалық агломерациясында орналасқан. Португалияның Лиссабон аймағы регионына қарасты Үлкен Лиссабон экономика-статистикалық субрегионының құрамына енеді. 2001 жылғы мәліметтер бойынша тұрғындарының саны 901 адамды құрайды. Алып жатқан жер аумағы 7,44 км² шамасында. Халық тығыздығы - 121,1 адам/км². Ауданның қамқоршысы - Иса Мәсіх (порт. São Silvestre). == Тарихы == Ескі әкімшілік бөлініс бойынша Эштремадура провинциясының құрамына кірген.

Source: original
Біләл Ықыласов

Біләл Ықыласов - Қазақстанның кен өндірісінде стахановшылар қозғалысын бастаушы. 1905 жылы Павлодар облысы, Баянауыл ауданы, Сырым ауылында туған. == Еңбек жолдары == Еңбек жолын 1922 жылы бақташы болудан бастады. 1929-1931 жылдары Екібастұз көмір кендерінде, Павлодарда жұмысшы болып істеді. 1931 жылдан Риддер полиметалл комбинатының рудниктерінде жұмыс жасады. 1935 жылы рудникте стахановшылар қозғалысының алғашқы бастамашысы болып, 29 қыркүйекте сменалық нормасын 485 процентке орындап шыққан. Бұл одақтық жаңа рекорд еді. Оның бастамасын рудниктің басқа да жұмысшылары қолдап, стахановшылар қозғалысы бұқаралық сипат алады. 1937 жылы бұрғылау ісіне стахановтық жұмыс әдістерін енгізу жөніндегі нұсқаушысы болып тағайындалады. 1939 жылы - КОКП мүшесі. == Жетістігі == Одақтық рекордшы (1935 ). 1-сайлауда ҚазССР Жоғарғы Советінің депутаты. == Наградалары == Ленин ордені Медальдар

Source: original
Легальдылық

Легальдылық - [лат. legalis - заңды] - қандай да бір саяси ұйымның, институттың іс-әрекетінің заңдастырылуы, қоғамдық құрылыстың, саяси қызметтің конституциялылығының міндетті шартты талабы. Легальдылық - демократиялық өркениетті қоғамда және мемлекеттегі әлеуметтік-саяси өмірінде субъектілердің қалыпты дамуы, қызмет етуінің аса қажетті элементі. Сонымен қатар қазіргі мемлекеттердің шынайы өмірінде қоғамды және билікті тұрақсыздандыруға бағытталған, әлеуметтік, экономикалық, саяси, өнегелік залал тигізетін жартылай легальды, көлеңкелі, заңсыз, астыртын әрекет ететін (мафиялық, лаң- кестік және т.б.) ұйымдар да кездесіп жатады.

Source: original
Рамень, қара орман

Рамень, қара орман - ит тұмсығы өтпейтін қалың шыршалы орман. Ағаштар иін тіресіп, тығыз өсетіндіктен, орман іші күңгірт тартып тұрады. Жер бедері жақсы тілімденген, сорғыған сазды күлгін топырақта өседі. Грунт суы ағаштың тамыр жүйесі жетпейтін тереңдікте жатады. Орман құраушы басты ағаш түрі - шырша. Қарағай, қайың және көктерек сирек өседі. Топырағы құрғақ, құнарлы болып келетіңдіктен, Рамень алқабы егіншілікке игеріледі. Термин, негізінен, Шығыс Еуропа жазығында қолданылады.

Source: original
Ферниц (Штирия)

Ферниц (Штирия) (нем. Fernitz (Steiermark)) - Аустриядағы коммуна. Штирия федералды жеріне қарасты Грац округінің құрамына енеді. Қаланың тұрақты тұрғындарының саны 3166 адамды құрайды (1 шілде 2006). Алып жатқан жер аумағы 10.58 км² шамасында. Елді мекеннің автомобиль коды - GU, ресми идентификациялық коды - 6 06 09. 2005 жылғы сайлау нәтижесі бойынша коммунаның бургомистрі болып Карл Циглер (АҰП) саналады. == Сыртқы сілтемелер == Ресми сайты Мұрағатталған 7 Сәуірдің 2005 жылы. Үлгі:Аустрия:Грац округі:Қалалар

Source: original
Шәкір Қарсыбайұлы

Шәкір Қарсыбайұлы Қарсыбаев (1 шілде 1913, Сейтен ауылы, Ақмола облысы, Ресей империясы - 5 мамыр 1995) - кеңестік партия және мемлекет қайраткері, Қазақ КСР Жоғарғы Кеңесінің төрағасы (1955-1959). == Өмірбаяны == 1939 жылдан бастап БК(б)П мүшесі. 1933 жылы Петропавл педагогикалық техникумын, 1948 жылы - БК(б)П ОК қарамағындағы жоғары партия мектебін, 1958 жылы - КОКП ОК қарамағындағы қайта даярлау курстарын бітірді. 1933-1935 жж. - «Қазалтын» тресінің оқу-жаттығу кешенінің оқытушысы. 1935-1936 жж. - Еңбекшілдер аудандық Кеңесі атқару комитетінің хатшысы (Қарағанды облысы). 1936-1937 жж. - ЖШҚӘ құрамында болды. 1937-1939 жж. - Еңбекшілдер аудандық Кеңесі атқару комитетінің хатшысы, төрағасының орынбасары (Солтүстік Қазақстан облысы). 1939-1940 жж. - Солтүстік Қазақстан облыстық Кеңесі атқару комитетінің хатшысы. 1940-1941 жж. - Қазақстан К(б)П Солтүстік Қазақстан облыстық комитеті кадр бөлімі меңгерушісінің орынбасары. 1941-1944 жж. - Солтүстік Қазақстан облыстық Кеңесі атқару комитеті төрағасының бірінші орынбасары. 1944 ж. - Қазақстан К(б)П Солтүстік Қазақстан облыстық комитетінің хатшысы. 1944-1945 жж. - Қазақстан К(б)П Көкшетау облыстық комитетінің екінші хатшысы. 1948-1951 жж. - Қазақстан К(б)П Шығыс Қазақстан облыстық комитетінің екінші хатшысы. 1951-1956 жж. - Қазақстан К(б)П - КП Талдықорған облыстық комитетінің бірінші хатшысы. 1955-1959 жж. - Қазақ КСР Жоғарғы Кеңесінің төрағасы. 1958-1959 жж. - Қазақстан КП Ақтөбе облыстық комитетінің бірінші хатшысы. 1959-1962 жж. - Ақтөбе облыстық Кеңесі атқару комитетінің хатшысы, Қазақстан Компартиясы Ақтөбе облыстық комитеті қайта даярлау курстарының меңгерушісі. 1962 жылдан бастап зейнеткер атанады. Қазақ КСР Жоғарғы Кеңесінің III, IV, V шақырылымдары депутаты болып сайланды. == Марапаттары мен атақтары == «Еңбек Қызыл Ту» орденімен, «1941-1945 жж. Ұлы Отан соғысындағы қажырлы еңбегі үшін», «1941-1945 жылдардағы Ұлы Отан соғысындағы Жеңіске отыз жыл», «ХШЖК алтын медалі», «Еңбек ардагері», «Владимир Ильич Лениннің туғанына 100 жыл мерекелік» медалдарымен және Республика Жоғарғы Кеңесінің Құрмет грамотасымен марапатталған. == Сілтеме == 1898-1991 ж. Коммунистік партия мен Кеңес Одағы тарихының анықтамалығы == Дереккөздер == Ашимбаев Д. Р. Кто есть кто в Казахстане. Биографическая энциклопедия. Алматы, 2008

Source: original
Филиппе Коутиньо

Филиппе Коутиньо Коррея (порт. Philippe Coutinho Correia; 12 маусым 1992, Рио-де-Жанейро, Бразилия) - бразилиялық футболшы, "Әл-Духаиль" клубы мен Бразилия құрамасының жартылай қорғаушысы. === Клубтағы карьерасы === Филиппе Коутиньо жалпы «Васко да Гама» клубының тәрбиленушісі, 1999-2008 жылдар ішінде жастар клубында плеймейкер позициясында өнер көрсетті. 2008 жылы 16 жасында Коутиньоны миландық «Интер» клубы 3,8 миллион еуроға сатып алды, алайда ФИФА заңдары бойынша 18 жасқа дейін миландық клуб үшін өнер көрсете алмады, сондықтан 2 жыл ішінде Бразилия чемпионатында жалға беру бойынша қалды. 15 шілдеде кәмелеттік жасқа толғанына 3 күннен соң, Коутиньо «Интердің» құрамына енді, ал 19 шілдеде Коутиньо ресми түрде миландық клубтың ойыншысы ретінде саналды. 2011 жылы 8 мамырда «Фиорентина» клубына қарсы ойында «Интер» үшін алғашқы голды айып соққыдан соқты. 2013 жылы 30 қаңтарда «Ливерпуль» хавбекпен көп жылдық контраққа қол қойды. Англиялық прессаның мәлімдеуі бойынша, трансфер құны шамамен 10 миллион фунтқа дейін жетті. 2018 жылы қаңтарда "Барселонаға" ауысты. Ол командадан кеткен Хавьер Маскераноның номерін (14) алды. Каталондық клубтағы алғашқы кездесуін 25 қаңтар күні Испания кубогының 1/4 финалында "Эспаньолға" қарсы өткізді. 68-минутта Иньестаның орнына алаңға шықты. === Ұлттық құрамадағы мансабы === 2009 жылы сәуірде Бразилияның 17 жасқа дейінгі Оңтүстік Америка турниріне шақырылды. Турнирда 5 матч өткізіп, 3 голмен ерекшеленді. 2011 жылы Коутиньо Нэйем Франко бапкерімен Колумбияда өткен 20 жасқа дейінгі әлем чемионатына шақырылды. Екінші кездесуде Аустрияға қарсы ойында пенальтимен соққан голымен ерекшеленді. Келесі ойында Панама құрамасына қарсы ойнап, дубльмен көзге түсті. Алғаш рет Бразилия құрамасында Коутиньо алаңға 2010 жылы 7 қазанда негізгі құраммен шығып, командасы 3:0 есебімен жеңіске жетті. Осы сәтте Филиппе тек 18 жаста еді. === Командалық === «Васко да Гама» Бразилия B сериясының жеңімпазы: 2009 «Интернационале» Италия кубогы: 2010/11 Клубтар арасындағы әлем чемпионы: 2010 «Барселона» Испания чемпионы (2): 2017/18, 2018/19 Испания кубогы: 2017/18 Испания суперкубогы: 2018 «Бавария» Германия чемпионы: 2019/20 УЕФА Чемпиондар лигасы: 2019/20 Германия кубогы: 2019/20 Бразилия Америка кубогының жеңімпазы: 2019 == Сыртқы сілтемелер == Футболшының ресми сайты ФИФА сайтында статистикасы Мұрағатталған 6 ақпанның 2012 жылы. Soccerway сайтында статистикасы «Интердің» ресми сайтында статистикасы Мұрағатталған 20 шілденің 2010 жылы.

Source: original
Веськыд-Ничавож

Веськыд-Ничавож - Ресейдегі өзен. Коми Республикасы жер аумақтарынан ағып өтеді. Өзен сағасы Нича-Вож өзенінің оң жағалауынан 12 км қашықтықта орналасқан. Өзен ұзындығы 14 км-ді құрайды. == Су реестрінің мәліметтері == Ресей мемлекеттік су тізілімінің мәліметі бойынша Двинск-Печорск су алабы өңіріне жатады, өзеннің сушаруашылық бөлігі - Печора өзені Уса өзенінің құйылысынан су өлшейтін постқа Усть-Цильма дейін. Өзен саласы - Усаға қосылу құйылысынан төмен Печора тармағының су алаптары, өзен алабы - Печора. Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша: Мемлекеттік су реестріндегі су объектісінің коды - 03050300112103000074048 Гидрологиялық тұрғыдан зерттелу (ГЗ) коды - 103007404 Су алабының коды - 03.05.03.001 ГЗ томының нөмірі - 03 ГЗ бойынша шығарылуы - 0 == Сыртқы сілтемелер == Ресей Федерациясы Табиғи ресурстар және экология министрлігі Мұрағатталған 26 мамырдың 2015 жылы.

Source: original
Степан Леонидович Кузнецов

Кузнецов Степан Леонидович (14. 01. 1879, Кишинёв, - 18. 04. 1932, Москва) - орыс совет актері, Республика халық артисі (1929). Сахналық өнерден арнайы бiлiмi болмаған. Творчествосын 1901 жылы бастады. 1902-1906 ж. армия қатарында болып, рев. қозғалысқа қатысты. 1907-1925 жылдары Киевтiң Со ловцов театры мен Москваның Көркем театрында және МГСПС атьнд. театрда, ал 1925 жылдан өмірінің соңына дейін Кіші театр құрамында ойнады. Ол сан қилы рольдерде ойнап, өзінің өткір мінезі, сахналық бояуы мол суреткер екенін танытты. Әсіресе рольдің сыртқы бейнесіне көбірек көңіл аударды. Гримнің айтулы шебері болған.

Source: original
NGC 709

NGC 709 - Андромеда шоқжұлдызында орналасқан S0 типті галактика. Жаңа жалпы каталогтың түпнұсқа басылымының тізіміне енеді. == Ашылуы == Бұл нысанды 1877 жылы 18 қарашада Джон Людвиг Эмиль Дреер астрономы ашқан болатын және NGC каталогында 709 деген нөмірге ие болды. Сондай-ақ, бұл ғарыш объектісі өзге де зерттеулер мен каталогтарда кездескендіктен оның келесідей атаулары бар: PGC 6969, ZWG 522.40. == Тағы қараңыз == Мессье нысандарының тізімі Жаңа жалпы каталог Индекс каталог == Сыртқы сілтемелер == «Жаңа жалпы каталог» түпнұсқасындағы ағылшынша және французша мәліметтер Қайта қаралған Жаңа жалпы каталогтағы мәліметтер (ағыл.) SIMBAD базасындағы мәліметтер (ағыл.) VizieR базасындағы мәліметтер (ағыл.) NASA/IPAC Extragalactic Database базасындағы мәліметтер (ағыл.) NGC 709 нысанына арналған жарияланымдар

Source: original
Фацилитация

Фацилитация ( ағылш. facilitate - жеңілдету, көмектесу, жәрдемдесу ) - субъект әрекетінің әсерлілігін арттыру, басқа адамдардың алдында әрекет етуін психологиялық тұрғыда жеңілдету. Саяси психологияның түсінігі. Саясатта фацилитацияның әсері күшті, өзіндік ерекшеліктері бар. Аудитория неғүрлым көп саяси партияға, көшбасшыға неғұрлым қызығушылық басым болса, олар да өз кезегінде соғүрлым өздерін көрсетуге тырысады, белсенділігі артады. Басқа жағынан алғанда, аудиторияның үлкендігі ықтимал жеңілістен қорқытып, сәтсіздікке жетелеуі мүмкін.

Source: original
Яр Даниловский

Яр Даниловский (Данильский Яр) - Ресейдегі өзен. Воронеж облысы жер аумақтарынан ағып өтеді. Өзен сағасы Осередь өзенінің сол жағалауынан 23 км қашықтықта орналасқан. Өзен ұзындығы 25 км-ді құрайды. == Су реестрінің мәліметтері == Ресей мемлекеттік су тізілімінің мәліметі бойынша Дон су алабы өңіріне жатады, өзеннің сушаруашылық бөлігі - Дон Лиски қаласынан Битюг өзенін қоспағанда Павловск қаласына дейін. Өзен саласы - Хоперге қосылу құйылысына дейінгі Дон тармағының су алаптары, өзен алабы - Дон (су алабының Ресейдегі бөлігі). Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша: Мемлекеттік су реестріндегі су объектісінің коды - 05010101012107000004319 Гидрологиялық тұрғыдан зерттелу (ГЗ) коды - 107000431 Су алабының коды - 05.01.01.010 ГЗ томының нөмірі - 07 ГЗ бойынша шығарылуы - 0 == Сыртқы сілтемелер == Ресей Федерациясы Табиғи ресурстар және экология министрлігі Мұрағатталған 26 мамырдың 2015 жылы.

Source: original
Жертаған

Жертаған (лат. Rosularіa) - жасаңшөптер тұқымдасына жататын көп жылдық шөптесін өсімдік. Қазақстанда Шу - Іле, Жетісу (Жоңғар), Күңгей Алатауларында өсетін 5 түрі бар. Биікт. 5 - 35 см-дей. Тамыры жуан, баданалы болады. Сабағы тік, оның түбінен өте шырынды, етжең жапырағы айнала дегелектеніп, жертағандап орналасады, аты осыған байланысты қойылған. Өсімдіктің сыртын түгелдей өңез қаптап тұрады, бұл оның құрғақшылыққа төзімділігін арттырады. Ақ, қызғылт, қызыл, сарғыш жасыл түсті, қоңырау пішінді гүлі қос жынысты. Қос шеңбер құрып орналасқан 10 - 12 аталықтан, бір аналықтан тұрады. Мамыр - шілде айларында гүлдейді. Жемісі - көп жапырақша. Жертағанның гүлі әдемі болғандықтан саябақ, гүлзарларда әсемдік үшін өсіріледі.

Source: original
Мәңгілік бала бейне

Мәңгілік бала бейне - жазушы Роза Мұқанова шығармасы. Көркем әдебиет стиліндегі әңгіме. == Қысқаша мазмұны == Шығарма меңіреу қалған мүгедек 16-17 жастағы Ләйләнің өміріндегі қиындықтары жайлы баяндайды. Ләйләнің мешелдігіне сол бір саңырауқұлақ іспеттес жарылыс кінәлі болған. Семей полигоны кезінде мүгедек болып өмірге келген. Қыз бұл оқиғадан соң түрі 8 жас шамасындағы бүлдіршін күйінде қалып, өспей қалған. Ата-анасынан айырылған байғұс Ләйлә әпкесі жүрексіз Қатираның қолында өседі. Қатира оны кемсітумен болады. Ләйлә әр түн сайын аймен сырласады. Бір тойда өзінің бала кездегі досы Құмарды, би алаңындағы өзін елестетеді. Бұдан соң бірде төсек тартып қалады. Оқиға соңында Ай да, Ләйлә да бір-бірін қимай мәңгілікке қоштасады. Әңгіме Ләйләнің өлімімен, Қатираның жалғызының жүзеге аспаған тойымен аяқталады. == Негізгі идеясы == Шығарма бір ғана Ләйләнің өмірін мысалға ала отырып, Семей полигонының елге тигізген зардабын, өмір қиындықтарын, барға қанағат ету керектігін көрсетеді. Сол кездегі халық өмірі де баяндалған. Адам мінезінің әртүрлі болатындығын түсіндіреді, өзгенің өміріне күле қарамай, түсіністік танытуға шақыратын шығарма. == Кейіпкерлері == Ләйлә - шығарманың басты кейіпкері. Мүгедек, әрі мәңгілік бала бейнесі сақталған жан. Өмірінің тәттісінен көрген қиындығы басым болған. Тағдырдың тәлкегіне ұшырағанынан бөлек, Қатираның үйінің құлына, елдің мазағы мен аяушылығына айналған десек болады. Қатира - Ләйләнің әпкесі. Ләйләнің қайғысымен бөлісу орнына оны жерден алып, жерге салған аяусыз жан. Өзінің жалғыз ұлының қамын жеген ана. Құмар - Ләйләнің бала күнгі жақын досы. Ол бала кезінде Ләйләні «ләйлек» деп атаған, оның нәзіктігімен түсіндірген.Тойдағы Ләйләнің елестеткен жаны. Әжесі - Ләйләнің балалық шағында тек жылы сөздермен жұбатып, қуантқан тұлға. Ләйләнің олмен тек жақсы естеліктері сақталған.

Source: original